Moderaterna-leder: – Sverige betaler prisen for 20 år med feilslått integrering
Moderaterna -leder Ulf Kristersson, som er en av statsministerkandidatene , sier til Financial Times at situasjonen med skytinger og bilbrenninger er minst like alvorlig som finanskrisen på 90-tallet. Da økte den svenske sentralbanken renten på kortsiktige lån på kort tid fra 16 til 500 prosent, ifølge SNL , og flere banker måtte reddes. – Svensker har mistet tiltroen til staten, og landet betaler prisen for 20 år med veldig feilslått integreringspolitikk av både høyre- og venstreregjeringer, sier Kristersson til avisen. Det sittende regjeringspartiet Socialdemokraterna ligger an til et historisk dårlig valg, samtidig som det innvandringskritiske partiet Sverigedemokraterna kan komme til å gjøre et brakvalg. Dette skjer samtidig med at en meningsmåling for Expressen tidligere i august, sier at innvandring er blant de viktigste sakene for velgere i Sverige .
Innvandring har seilt opp som den aller viktigste saken for svenske velgere i forkant av riksdagsvalget i Sverige om drøye tre uker.